মার্কিন অভিনেতা ক্রিস্টোফার রবার্ট "ক্রিস" ইভানসের অভিনীত প্রথম চলচ্চিত্রের নাম কী ?
89293#1
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ক্রিস ইভানস (অভিনেতা)
89293#5
১৯৯৯ সালে ইভানস হাসব্রোর বোর্ড গেম মিস্ট্রি ডেটে ″টাইলার″-এর মডেল হন। এই গেমের বিশেষ সংস্করণে একটি ইলেকট্রনিক ফোন ছিল। তাতে ইভানসকে গেম বক্সের মধ্যে কথা বলতে দেখা গিয়েছিল।
"দ্য নিউকামার্স" (২০০০) ও "নট অ্যানাদার টিন মুভি" (২০০১) ছবিতে অভিনয় করার পর ইভানস "দ্য পারফেক্ট স্কোর" (২০০৪) ও "সেলুলার" (২০০৪) ছবিতে মুখ্য ভূমিকায় অভিনয় করেন। এরপর তিনি শিকাগোতে দুটি ইন্ডিপেনডেন্ট চলচ্চিত্রেও অভিনয় করেন। এই ছবি দুটি ছিল ডার্ক উইটেনবর্নের "ফিয়ার্স পিপল" (২০০৫) ও "লন্ডন" (২০০৫)। "ফিয়ার্স পিপল" ছবিতে ইভানস খলনায়ক ব্রাইস চরিত্রে এবং "লন্ডন" ছবিতে সম্পর্কের জটিলতা-সংক্রান্ত সমস্যায় দুশ্চিন্তাগ্রস্থ এক ড্রাগ ব্যবহারকারীর চরিত্রে অভিনয় করেন। ২০০৫ সালে কমিক বুক অবলম্বনে নির্মিত "ফ্যান্টাস্টিক ফোর" চলচ্চিত্রে সুপারহিরো হিউম্যান টর্চ চরিত্রে অভিনয় করেন ইভানস। ২০০৭ সালে নির্মিত উক্ত ছবির সিকোয়েল ""-এও তিনি একই চরিত্রে অভিনয় করেন। সেই বছর তিনি ড্যানি বয়েলের কল্পবিজ্ঞান চলচ্চিত্র "সানশাইন"-এ (২০০৭) ইঞ্জিনিয়ার থেকে মহাকাশচারীতে পরিণত হওয়া চরিত্র মেসের ভূমিকায় অভিনয় করেন।
২০০৮ সালে ইভানস "স্ট্রিট কিংস" চলচ্চিত্রে কিয়ানু রিভসের সঙ্গে অভিনয় করেন। সেই বছরই টেনেসি উইলিয়ামসের চিত্রনাট্য অবলম্বনে নির্মিত "দ্য লস অফ আ টিয়ারড্রপ ডায়মন্ড" ছবিতে ব্রাইস ডালাস হাওয়ার্ড ও এলেন বারস্টিনের সঙ্গে অভিনয় করেন ইভানস। পরের বছর তিনি কল্পবিজ্ঞান থ্রিলার "পুশ" চলচ্চিত্রে ডাকোটা ফ্যানিং ও ক্যামিলা বেলের সঙ্গে অভিনয় করেন। ইভানস অ্যাকশন দৃশ্যগুলিতে নিজেই অভিনয় করেন। এতে ছবিটি নির্মাণে বেশ কয়েক সপ্তাহ লাগে এবং চলচ্চিত্রায়ণের সময় ইভানস আহতও হন।
ক্রিস ইভানস (অভিনেতা)
89293#0
ক্রিস্টোফার রবার্ট "ক্রিস" ইভানস (ইংরেজি: Christopher Robert "Chris" Evans; জন্ম: ১৩ জুন, ১৯৮১) হলেন একজন মার্কিন অভিনেতা। ইভানস হলিউডের বিভিন্ন ধরনের চলচ্চিত্রে অভিনয় করলেও দুটি সুপারহিরো চরিত্রে অভিনয় করার জন্যই সর্বাধিক পরিচিতি ও খ্যাতি অর্জন করেছেন: হিউম্যান টর্চ ও ক্যাপ্টেন আমেরিকা। "ফ্যান্টাস্টিক ফোর" (২০০৫) ও "" (২০০৭) ছবি দুটিতে তিনি হিউম্যান টর্চের ভূমিকায় অভিনয় করেন। এরপর মার্ভেল সিনেম্যাটিক ইউনিভার্সে মার্ভেল কমিকস চরিত্র ক্যাপ্টেন আমেরিকার ভূমিকায় তিনি কয়েকটি ছবিতে অভিনয় করেন।
ক্রিস ইভানস (অভিনেতা)
662761#0
ক্রিস্টোফার ওয়ালটন কুপার (; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী "আমেরিকান বিউটি" (১৯৯৯), নাসার প্রকৌশলীর জীবনীমূলক "অক্টোবর স্কাই" (১৯৯৯), মারপিঠধর্মী গোয়েন্দা চলচ্চিত্র "দ্য বর্ন আইডেন্টিটি" (২০০২), জীবনীমূলক ক্রীড়াধর্মী চলচ্চিত্র "সিবিস্কুট" (২০০৩), ট্রুম্যান ক্যাপোটের জীবনীমূলক চলচ্চিত্র "ক্যাপোট" (২০০৫), ভূ-রাজনৈতিক থ্রিলার "সিরিয়ানা" (২০০৫), মারপিঠধর্মী থ্রিলার "দ্য কিংডম" (২০০৭), অপরাধ নাট্যধর্মী "দ্য টাউন" (২০১০), এবং সঙ্গীতধর্মী হাস্যরসাত্মক "দ্য মাপেটস" (২০১১)। তিনি বহুল প্রশংসিত "লোনসাম ডাভ" মিনি ধারাবাহিকে শেরিফ জুলাই জনসন চরিত্রে অভিনয় করেন।
ক্রিস কুপার
89293#9
ইভানস একাধিক ছবিতে ক্যাপ্টেন আমেরিকা চরিত্রে অভিনয়ের জন্য চুক্তিবদ্ধ হয়েছিলেন। এরপর এই চলচ্চিত্র ধারাবাহিকে তিনি অভিনয় করেন ২০১২ সালে মুক্তিপ্রাপ্ত "দি অ্যাভেঞ্জার্স" ছবিতে। এরপর ইভানস "দি আইসম্যান" (২০১২) মিশেল শ্যাননের বিপরীতে অভিনয় করেন। এই ছবিতে ইভানস যে চরিত্রটিতে অভিনয় করেছিলেন, আগে সেটিতে অভিনয় করার কথা ছিল জেমস ফ্র্যাঙ্কোর। কিন্তু ফ্র্যাঙ্কো এই ছবিতে অভিনয় করা থেকে অব্যহতি গ্রহণ করেছিলেন। এই ছবিতে ইভানস একটি দীর্ঘ উইগ পরিধান করেছিলেন এবং চরিত্রটি রূপদানের জন্য তাঁকে দাড়িও রাখতে হয়েছিল। এরপর ইভানস দক্ষিণ কোরীয় পরিচালক বং জুন-হো পরিচালিত ইংরেজি চলচ্চিত্র "স্নোপিয়ার্সার"-এ (২০১৩) অভিনয় করেন।
ক্রিস ইভানস (অভিনেতা)
89293#6
২০১০ সালে ইভানস টেক্সাসের হিউস্টনে মার্ক কাসেন ও অ্যাডাম কাসেনের যৌথ-পরিচালনায় নির্মিত "পাংচার" ছবির চলচ্চিত্রায়ণের কাজ শেষ করেন। ২০১১ সালে এই ছবিটি ট্রিবেকা চলচ্চিত্র উৎসবে এই উৎসবের ১০ম বার্ষিকী উপলক্ষ্যে অন্যতম দৃষ্টিআকর্ষণকারী প্রকল্প হিসেবে প্রথম প্রদর্শনের জন্য নির্বাচিত হয়েছিল।
ক্রিস ইভানস (অভিনেতা)
706150#0
আর্থার ক্রিস্টোফার অর্মে প্লামার সিসি (জন্ম: ১৩ ডিসেম্বর ১৯২৯) হলেন একজন কানাডীয় অভিনেতা। ছয় দশকের অধিক সময়ের কর্মজীবনে তিনি শতাধিক চলচ্চিত্রে অভিনয় করেছেন। ১৯৫৮ সালে "স্টেজ স্ট্রাক" দিয়ে তাঁর চলচ্চিত্র জীবন শুরু হয়। তিনি "দ্য সাউন্ড অব মিউজিক" (১৯৬৫) ছবিতে ক্যাপ্টেন গেয়র্গ ফন ট্রাপ চরিত্রে অভিনয়ের জন্য সর্বাধিক পরিচিতি অর্জন করেন। পরবর্তীকালে তিনি অসংখ্য ঐতিহাসিক চরিত্রে অভিনয় করেছেন, তন্মধ্যে রয়েছে "ওয়াটারলু" (১৯৭০) ছবিতে ওয়েলিংটনের প্রথম ডিউক আর্থার ওয়েলেসলি, "দ্য ম্যান হু উড বি কিং" (১৯৭৫) ছবিতে রুডইয়ার্ড কিপলিং, "দি ইনসাইডার" (১৯৯৯) ছবিতে মাইক ওয়ালেস, "দ্য লাস্ট স্টেশন" (২০০৯) ছবিতে লিও তলস্তয়, "দি এক্সেপশন" (২০১৬) ছবিতে দ্বিতীয় কাইসার ভিলহেল্ম, এবং "অল দ্য মানি ইন দ্য ওয়ার্ল্ড" (২০১৭) ছবিতে জে. পল গেটি।
ক্রিস্টোফার প্লামার
89293#10
২০১৪ সালে ইভানস "" ছবিতে অভিনয় করেন। ইভানস পরিচালিত প্রথম চলচ্চিত্র "বিফোর উই গো" ২০১৪ সালে টরেন্টো আন্তর্জাতিক চলচ্চিত্র উৎসবে প্রথম প্রদর্শিত হয়। এরপর তিনি মিশেল মোনাগনের বিপরীতে "প্লেয়িং ইট কুল" (২০১৫) নামে একটি রোম্যান্টিক কমেডি ছবিতেও অভিনয় করেন।
ক্রিস ইভানস (অভিনেতা)
73981#14
ডিক্যাপ্রিও ২০০২ সালের প্রথম চলচ্চিত্র ছিল ফ্রাঙ্ক আবেগনেল জুনিয়রের জীবনীভিত্তিক অপরাধ নাট্য "ক্যাচ মি ইফ ইউ ক্যান"। ফ্রাঙ্ক তার ১৯তম জন্মদিনের পূর্বেই তার আস্থা ও ভিন্ন ভিন্ন ব্যক্তিত্বের দ্বারা ১৯৬০ এর দশকে মিলিয়নিয়ার হয় গিয়েছিল। স্টিভেন স্পিলবার্গ পরিচালিত চলচ্চিত্র মাত্র ৫২ দিনের মধ্যে ১৪৭টি ভিন্ন স্থানে ধারণ করা হয়। এটি ডিক্যাপ্রিওর করা সবচেয়ে রোমাঞ্চকর এবং প্রাণবন্ত চলচ্চিত্র। "ক্যাচ মি ইফ ইউ ক্যান" ছবিটি সমালোচকদের কাছ থেকে ইতিবাচক প্রতিক্রিয়া লাভ করে এবং আন্তর্জাতিক সাফল্য অর্জন করে। $ ৩৫১.১ মিলিয়ন আয় করা ছবিটি "টাইটানিক"-এর পর ডিক্যাপ্রিওর সর্বোচ্চ উপার্জনকারী চলচ্চিত্র। চলচ্চিত্র সমালোচক রজার ইবার্ট তার অভিনয়ের প্রশংসা করে বলেন, "ডিক্যাপ্রিও সাম্প্রতিক চলচ্চিত্রে দুর্বোধ্য ও দুর্দশাপীড়িত চরিত্রে অভিনয় করেছেন, এখানে তিনি নিখুঁত এবং কৌতুকপূর্ণ চরিত্রে অভিনয় করেছেন, যে নিজে আবিষ্কার করেছে সে কিসে ভাল এবং তাই করে।" পরের বছর ডিক্যাপ্রিও এই ছবিতে তার কাজের জন্য তার তৃতীয় গোল্ডেন গ্লোব পুরস্কারের মনোনয়ন পান।
লিওনার্দো ডিক্যাপ্রিও
618104#5
ফয়, ব্রিটিশ চলচ্চিত্র পরিচালক ক্রিস্টোফার নোলান এর মহাকাশ মহাক্যবের দৃশ্যকাব্যের জনপ্রিয় বিশ্ববিখ্যাত মার্কিন চলচ্চিত্র "ইন্টারস্টেলার"-এ সাহায্যকারী অভিনেত্রী হিসেবে কাজ করেন, চলচ্চিত্রটি গল্প একটি পরিদর্শক দল সম্পর্কে, যারা মনুষ্যজাতির বাচিঁয়ে রাখা নিশ্চিত করার জন্য মহাকাশে একটি ওর্মহোল-এর মধ্য দিয়ে পাড়ি জমানোর প্রচেষ্টা করে। তার চরিত্রটির প্রাপ্তবয়স্কা মহিলা চরিত্রে অভিনয় করেছিলেন অস্কার মনোনয়ন প্রাপ্ত মার্কিন অভিনেত্রী জেসিকা চেস্টিয়েইন। আবারর তার চরিত্রটির বয়স্কা মহিলার চরিত্রটিতে অভিনয় করেন মার্কিন অভিনেত্রী এলেন বারস্টেয়েইন। তিনি মূলত তার অভিনীত পূর্ববর্তী বছরের চলচ্চিত্র "উইশ ইউ ওয়েল"-তার দাদির ভূমিকায় অভিনয় করেছিলেন। তিনি ২০১২ সালে মুক্তিপ্রাপ্ত হাস্যরস দৃশ্যকাব্যের অ্যানিমেশন ভিত্তিক ফরাসি চলচ্চিত্র "আর্নেস্ট এন্ড সেলেস্টাইন"-এর ইংরেজী সংস্করণে "সেলেস্টাইন" নামক চিত্রে কন্ঠ প্রদান করেন, এছাড়াও ২০১৪ সালে মুক্তিপ্রাপ্ত "দ্য বক্সকার চিলড্রেন"-এ ভায়োলেট চরিত্রে এবং ২০১৫ সালে মুক্তিপ্রাপ্ত "দ্য লিটল প্রিন্স" চলচ্চিত্রে ছোট মেয়ের ভূমিকাটিতে কন্ঠ প্রদান করেছেন। জুলাই মাসে ঘোষণা হয় যে, ফয় ২০১৮ সালে মুক্তি পাওয়ার কথা থাকা, আসন্ন মার্কিন চলচ্চিত্র "দ্য নাটক্রেকার এন্ড দ্য ফোর রেয়ালামস"-এ ক্লারা ভূমিকায় অভিনয় করবেন, যেখানে তার সাথে অভিনয় করবেন জনপ্রিয় মার্কিন অভিনেতা মরগান ফ্রিম্যান এবং মার্কিন নৃত্য শিল্পী মিস্টি ক্যোপল্যান্ড।
ম্যাকেনজি ফয়